Návrh rozhodnutia Rady o uzavretí protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, ktorým sa rozširuje rozsah ustanovení Dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile /* KOM/2006/0613 v konečnom znení - ACC 2006/0201 */





[pic] | KOMISIA EURÓPSKYCH SPOLOČENSTIEV | Brusel, 24.10.2006 KOM(2006) 613 v konečnom znení 2006/0201 (ACC) Návrh ROZHODNUTIA RADY o uzavretí protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, ktorým sa rozširuje rozsah ustanovení Dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile (predložen ý Komisiou) ODÔVODNENIE Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej (ďalej len „DPS“) nadobudla platnosť 1. júla 1999. Táto dohoda zahŕňa ustanovenie, podľa ktorého sa obchodné ustanovenia dohody – konkrétne obchodné podmienky doložky najvyšších výhod (DNV) a zrušenie množstvových obmedzení – neuplatňujú na obchod s textilnými výrobkami, ktorý sa riadil samostatnou bilaterálnou dohodou. Platnosť tejto bilaterálnej dohody, v platnosti od 1. októbra 1993, vypršala 31. decembra 2004. Dňa 13. marca 2006 Rada poverila Komisiu, aby začala rokovania s Azerbajdžanskou republikou s cieľom zmeniť a doplniť DPS tak, aby sa zabezpečilo formálne rozšírenie princípov, ktoré sa uplatňujú v obchode s iným tovarom, aj na obchod s textilnými výrobkami. Tieto rokovania sa úspešne skončili a Rada by mala prijať vhodné zmeny a doplnenia DPS vo forme protokolu, ktorým sa DPS zmení a doplní. Na tento účel Komisia predkladá Rade návrh na uzavretie protokolu. 2006/0201 (ACC) Návrh ROZHODNUTIA RADY o uzavretí protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, ktorým sa rozširuje rozsah ustanovení Dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, v spojení s prvou vetou prvého pododseku článku 300 ods. 2, so zreteľom na návrh Komisie, keďže: (1) Dňa 13. marca 2006 Rada poverila Komisiu, aby začala rokovania s Azerbajdžanskou republikou s cieľom zmeniť a doplniť Dohodu o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej (ďalej len „DPS“) tak, aby sa zabezpečilo formálne rozšírenie princípov, ktoré sa uplatňujú v obchode s iným tovarom, aj na obchod s textilnými výrobkami. (2) Tieto rokovania sa úspešne skončili a Európske spoločenstvo by malo uzatvoriť protokol, ktorým sa DPS zmení a doplní, ROZHODLA TAKTO: Článok 1 1. Protokol, ktorým sa mení a dopĺňa Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej (ďalej len „DPS“), ktorým sa rozširuje rozsah ustanovení Dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile (ďalej len „protokol“) sa týmto schvaľuje. 2. Znenie protokolu je pripojené k tomuto rozhodnutiu. Článok 2 Predseda Rady sa týmto oprávňuje určiť osobu(-y) splnomocnenú(-) na podpísanie protokolu s cieľom vyjadriť súhlas s týmto záväzkom. V Bruseli Za Radu predseda PROTOKOL o uzavretí protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, ktorým sa rozširuje rozsah ustanovení Dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile EURÓPSKE SPOLOČENSTVO, ďalej len „Spoločenstvo“, na jednej strane a AZERBAJDŽANSKÁ REPUBLIKA, na strane druhej, keďže: 1. Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, (ďalej len „DPS“) nadobudla platnosť 1. júla 1999. 2. Uskutočnili sa rokovania s cieľom zabezpečiť, aby sa princípy DPS, ktoré sa uplatňujú v obchode s iným tovarom, formálne rozšírili aj na obchod s textilnými výrobkami. 3. Mali by sa prijať vhodné zmeny a doplnenia DPS. SA DOHODLI TAKTO: Článok 1 DPS by sa mala zmeniť a doplniť takto: (1) V článku 12 sa vypúšťa odkaz na článok 17. (2) Článok 17 sa vypúšťa. Článok 2 Tento protokol je neoddeliteľnou súčasťou DPS. Článok 3 Tento protokol nadobúda účinnosť prvým dňom mesiaca nasledujúceho po dátume jeho podpisu. Článok 4 Tento protokol je vyhotovený v dvoch exemplároch v každom z úradných jazykov zmluvných strán a každý z týchto textov je rovnako autentický. V Bruseli Za Európske spoločenstvo Za Azerbajdžanskú republiku